Dag teloshistesi

DAG TELOSHISTESI (Teloschistes montanus Barkh. 1963)
Teloshistesler maşgalasy
Ýagdaýy. Derejesi IV. Seýrek görnüş.
Genofondy gorap saklamakda ähmiýeti.
Kawkaz — merkezi aziýa görnüşi, ýokary
derejeli gurluşly, topbak düýpli, köp görnüşli
urugyň görnüşi.
Gysgaça beýany. Bedeni maýda şahalanan,
diametri 3 sm, çal reňkde, iýiji kaliý
täsirinden reňki üýtgemeýär. Perleri şahalanan,
gysga, bölünen uçly, bedeniniň
arka tarapy açygrak reňki we damarjyklary
aýan görünýär. Apotesiýalary örän
seýrek duşýar, köpsanly, diametri 5 mm
çenli. Sporalary reňksiz, iki öýjükli, her
torbajygynda 8 sanysy ýerleşýär 
Ýaýraýşy. Köpetdag (Müsünew, Tagaraw,
Almajyk, Sarymsakly, Asylma). Türkmenistandan
daşarda — Azerbaýjan, Täjigistan.
Bitýän ýerleri. Deňiz derejesinden 1200–
2600 m belentliklerde, gaýalaryň ownuk
daşly, jaýrykly eňňitleri 
Sany we onuň üýtgemek ýagdaýy. Az, ýektük
gabat gelýär.Esasy çäklendiriji sebäpler. Mal bakylmagy.
Biologiýasynyň aýratynlyklary. Jynsy (askosporalar)
we jynssyz (piknokonidiýalar)
ýol bilen köpelýär.
Ýetişdirilişi. Ýetişdirilmedi.
Gorag üçin görlen çäreler. Türkmenistanyň
Gyzyl kitabyna (1999) girizildi.
Duşýan ýerleriniň bir bölegi Köpetdag
döwlet goraghanasynda goralýar.
Gorag üçin zerur çäreler. Gorag düzgünini
berjaý etmeli.
Barlaglar boýunça teklipler. Bitýän ýerlerini
gözlemeli we ekologiýasyny hem biologiýasyny
öwrenmeli.
Düzüji Z. Joraýewa
 Salgylanmalar 
 http://www.mycobank.org/BioloMICS.aspx?Link=T&TableKey=14682616000000067&Rec=282909&Fields=All